section_heading: Gospodari svemira: Otkriće (2021. - ....)
paragraph_text: Nakon smrti princa Adama, kralj Randor je razriješio Man-At-Armsa svih dužnosti na kraljevskom dvoru i prognao ga iz kraljevstva. Nekoliko godina kasnije, doznaje se da Duncan živi povučenim životom zajedno s Robotom i onemoćalim Orkom, kojemu je nestanak magije na Eterniji pogoršao vitalnost. Kada se Duncan slučajno nađe s Teelom i njenom prijateljicom Androm uključuje se nevoljko u pohod u Preterniju gdje bi se mogao ponovno spojiti Mač Moći. Prilikom prolaska kroz Subterniju ekipa predvođena Teelom izgubila je Orka kojeg je ubio Scare Glow. U Preterniji Teela nailazi na princa Adama koji doznaje za razvoj situacije na Eterniji i opasnost koja prijeti cijelom životu u svemiru. Nakon što je Roboto ponovno iskovao Mač Moći, princ Adam se ponovno vraća, zajedno s Teelom, Duncanom i ostalima na Eterniju, da bi potom bio ranjen od strane Skeletora, koji se iznenada pojavljuje i prisvaja Mač Moći.